Hvorfor skal jeg indgå en ejeraftale?
En ejeraftale er en aftale mellem ejerne af et aktie- eller anpartsselskab, der først og fremmest regulerer ejernes forhold og samarbejde samt det forretningsmæssige sigte med selskabet. Ejeraftaler danner samtidig en overordnet ramme for det fælles ejerskab og afviklingen af dette.
Mange små- og mellemstore selskaber driver virksomhed uden ejeraftaler. Med samarbejde i selskabsform følger imidlertid en lang række komplekse problemstillinger, der kan være vanskelige at overskue uden relevant regulering i ejeraftaler. Manglende regulering kan have uhensigtsmæssige konsekvenser for selskabet og dets ejere.
Vi anbefaler altid deltagerne i et selskab at indgå ejeraftaler. Dette gælder også, selvom ejerkredsen består af familiemedlemmer, venner eller gode bekendte.
Her giver vi tre gode grunde til at følge vores anbefaling:
Det skaber klare rammer for samarbejdet og giver grobund for forventningsafstemning ved samarbejdets begyndelse
Det giver mulighed for at lave en skræddersyet og individuel tilpasset regulering af samarbejdet, der afviger fra selskabslovens udgangspunkt
Det giver mulighed for at sikre minoritetsejere
Har du en ejeraftale, som vi skal gennemgå, eller skal vi hjælpe med udarbejdelse af en ejeraftale for dig og dine partnere, så tøv ikke med at række ud til os.